stanford-oval/wikipedia huggingface dataset:
Felix Werder

Felix Werder AM (24. helmikuuta 1922 Berliini – 3. toukokuuta 2012 Melbourne) oli saksalaissyntyinen, Australiassa uransa luonut säveltäjä.
Werder pakeni kansallissosialistisesta Saksasta vuonna 1935 ja saapui isänsä kanssa vuonna 1940 Australiaan, jossa hänet internoitiin neljäksi vuodeksi poliittisena vankina. Tänä aikana hän sävelsi suuren määrän varhaisia teoksiaan. Werderin perhe oli kuulunut Arnold Schönbergin musiikilliseen piiriin. Werder itse oli 8-vuotiaasta alkaen toiminut puhtaaksikirjoittajana isälleen, joka oli ollut kanttorina ja liturgisena säveltäjänä synagogassa Berliinissä. Varhaisina vuosina synagogassa kuultu musiikki vaikuttikin vahvasti Werderin musiikkiin. Werder sävelsi aikoinaan myös kaksitoistasäveljärjestelmää käyttäen, mutta siirtyi sitten improvisatorisempaan, kollaasinomaisempaan tyyliin, joka usein asetti virtuoosisia vaatimuksia esittäjilleen.
Vuodesta 1956 Werder toimi musiikin luennoitsijana aikuisopetuksessa. Hänen johdollaan opiskeli esimerkiksi Paul Copeland. Vuosina 1960–1977 Werder oli melbournelaisen The Age -lehden musiikkikriitikko. Radiossa hän kehitti Australian Broadcasting Corporationille (ABC) nykymusiikkia koskeneen sarjan Keith Humblen kanssa. Werderin tuotantoon kuuluu muun muassa kamarimusiikkia, orkesteriteoksia sekä musiikkiteatteriteoksia. Hän sai tilauksia muiden muassa Deutsche Oper Berliniltä, ABC:lta, Australian oopperalta, Melbournen kansallisteatterilta ja Victorian State Operalta. Werder sai vuonna 2002 musiikin kunniatohtorin arvon Melbournen yliopistolta. Australian ritarikunnan jäseneksi hän pääsi palveluksista musiikille vuonna 1976. Hän sai teoksistaan monia palkintoja, joiden joukossa olivat Don Banks Music Award (1986), Stamitz-palkinto (1988) ja Sir Zelman Cowen -mitali (1991). Vuonna 2004 Werder sai Australasian Performing Right Associationin (APRA) klassisen musiikin palkinnon pitkäaikaisesta panoksestaan australialaisen musiikin edistämiseksi.
Werder oli säveltäjänä aktiivinen vanhuuteensa saakka; vielä hänen 90-vuotisjuhlakonsertissaan helmikuussa 2012 kuultiin useita teosten kantaesityksiä.
Eteläpohjalaiset Juuret

Eteläpohjalaiset Juuret ry on sukututkimukseen ja paikallishistoriaan keskittynyt yhdistys, jonka kohdealueena on vanha historiallinen Etelä-Pohjanmaa.
Tutkimukset keskittyvät seuraaviin pitäjiin: Alahärmä, Alavus, Ilmajoki, Isokyrö, Jalasjärvi, Jurva, Kauhajoki, Kauhava, Kortesjärvi, Kuortane, Kurikka, Laihia, Lapua, Nurmo, Seinäjoki, Peräseinäjoki, Teuva, Töysä, Ylihärmä, Ylistaro, Vähäkyrö, Vöyri ja Oravainen.
Eteläpohjalaiset Juuret ry:llä on yli 800 jäsentä. Yhdistys on rekisteröity vuonna 2007. Yhdistyksen historia ulottuu vuoteen 1999, jolloin perustettiin yhdistyksen edeltäjä eli Pohjanmaan historiallisen seuran Juuret-toimikunta.. Yhdistys on yksi Suomen suurimpia sukututkimusyhdistyksiä heti Suomen Sukututkimusseuran ja SSHY:n jälkeen.
Eteläpohjalaiset Juuret -julkaisu

Yhdistyksen jäsenjulkaisu on neljä kertaa vuodessa ilmestyvä Eteläpohjalaiset Juuret -lehti. Vuodesta 1999 ilmestynyt lehti on keskittynyt julkaisemaan sukututkimusartikkeleita ajalta ennen 1700-luvun puoltaväliä, jolloin kirkolliset aineistot ovat vähäisempiä ja sukututkimuksen onnistuminen edellyttää esimerkiksi käräjäpöytäkirjojen ja voudin- ja läänintilien tutkimusta.
Eteläpohjalaiset Juuret -yhdistys julkaisee myös pitäjäkohtaisia historiallisia vuosikirjoja eli kotiseutukirjoja yhteistyössä kotiseutuyhdistysten kanssa, muita erillisjulkaisuja sekä asutuskarttoja. Historiallisia vuosikirjoja on julkaistu Isostakyröstä, Vähästäkyröstä, Ylistarosta, Laihialta, Jurvasta, Nurmosta ja Teuvalta.
Eteläpohjalaiset Juuret pyrkii tukemaan pohjalaisten sukujen tutkimista monin eri tavoin. Yhdistyksen verkkosivuilla on sukututkimusta helpottavia henkilöhakemistoja, sukututkijalistoja, linkkilistoja, arkistolähteitä ja karttuva vanhojen valokuvien galleria.
Aiheesta muualla

Eteläpohjalaiset Juuret ry:n verkkosivu
Eteläpohjalaiset Juuret -lehti (Arkistoitu – Internet Archive)
Eteläpohjalaiset Juuret ry:n vanhojen valokuvien galleria (Arkistoitu – Internet Archive)
Eteläpohjalaiset Juuret Seinäjoen Sanomat -lehdessä[vanhentunut linkki]
"Eteläpohjalaiset Juuret on sukututkijan aarrearkku",artikkeli Helsingin Eteläpohjalaiset ry:n Plari-lehdessä 4_2011, s.6-8 (Arkistoitu – Internet Archive)
FK Zeta

FK Zeta on montenegrolainen jalkapallojoukkue, joka pelaa maan ylimmällä sarjatasolla Montenegron jalkapalloliigassa. Seuran kotipaikka on Golubovcin kylä pääkaupunki Podgorican lähellä.
Historia

Seura perustettiin vuonna 1927 nimellä FK Danica. Vuonna 1945 seuran nimi muutettiin FK Napredakiksi. Nykyisen nimensä, FK Zeta, seura sai vuonna 1955.
Kaudella 2004–2005 Zeta pelasi Serbia ja Montenegron ykkösliigaa sijoittuen kolmanneksi, mikä avasi paikan UEFA Cupiin.
Montenegron itsenäistyttyä vuonna 2006 perustettiin Montenegron jalkapalloliiga, jonka ensimmäisen mestaruuden Zeta voitti kaudella 2006–2007. Näin ollen seura oli ensimmäinen Mestarien liigan montenegrolaisosallistuja. Joukkue voitti ensimmäisellä karsintakierroksella liettualaisen FBK Kaunasin, mutta hävisi toisella karsintakierroksella Skotlannin Rangers FC:lle.
Seuraavalla kaudella 2007–2008 kotimaan liigan mestaruudesta käytiin äärimmäisen tasainen kamppailu, sillä kaikki kolme mitalistia päätyivät kauden lopuksi 66 pisteeseen. Maalieron perusteella Zeta sijoittui hopealle, mikä takasi paikan UEFA Cupiin. Tie tyssäsi kuitenkin ensimmäiselle kierrokselle slovenialaisen Interblock Ljubljanan voitettua otteluparin.
Saavutukset

Montenegron jalkapalloliiga
Mestari kaudella 2006–2007
Hopeaa kaudella 2007–2008
FK Zeta Euroopassa

| Kausi | Kilpailu | Kierros | Vastustaja | Tulos (koti-vieras) |
| --- | --- | --- | --- | --- |
| 2007–2008 | Mestarien liiga | 1. karsintakierros |  FBK Kaunas | 3-1, 3-2 |
| 2007–2008 | Mestarien liiga | 2. karsintakierros |  Rangers FC | 0-1, 2-0 |
| 2008–2009 | UEFA Cup | 1. kierros |  Interblock Ljubljana | 1–1, 1–0 |
Aiheesta muualla

Seuran profiili weltfussballarchiv.com (Arkistoitu – Internet Archive)
Florinin komitea

Florinin komitea (ruots. 'Florinska kommission') oli rotupuhtausoppiin ja suomenruotsalaiseen kulttuuriin keskittynyt rahasto.
Se sai alkunsa tohtori Pehr Ulrik Florinin lahjoittaessa Svenska Litteratursällskapet i Finlandille 100 000 markkaa vuonna 1911. Summasta piti muodostaa Pehr Ulrik Florinin nimeä kantava rahasto, "lääketieteen edistämiseen" yhdenmukaisesti Litteratursällskapetin sääntöjen § 1 momentti c kanssa. Momentin mukaan seuran tehtävänä oli mm. ruotsinkielisen kirjallisen toiminnan edistäminen palkintoja ja avustuksia antamalla.
Lahjoituskirjan pykäliin tukeutuen perustettiin ulkopuolisista asiantuntijoista koostunut erillinen toimikunta pohtimaan rahojen käyttöä. Siihen valittiin Gustaf Heinricius, Axel Wallgren ja Ossian Schauman sekä Litteratursällskapetin hallituksesta Reinhold Hausen ja prof. Axel Wallensköld. Toimikunnan johtoon nousi Schauman.
Rotuhygienia

Toimikunta oli suositellut komiteaa, jossa olisi seuraavien alojen asiantuntijoita: tilastotiede, hygienia, fysiologia ja hermopatologia.
Komiteassa Litteratursällskapetin hallitusta edusti Reinhold Hausen. Asiantuntijajäseniksi nimitettiin professorit Ossian Schauman (erikoisalanaan sisätaudit), Robert Tigerstedt (fysiologia) ja Axel Wallgren (patologinen anatomia), lääkintöneuvos L.W. Fagerlund (hygienia), dosentit Jarl Hagelstam (hermopatologia) ja Harry Federley (perinnöllisyysoppi) sekä kuvernööri Max Alfthan (tilastotiede).
Florinin komitea suuntautui perinnöllisyyden merkitystä painottaneeseen rotuhygieeniseen työhön, jota ajoivat erityisesti Schauman, Hagelstam ja Federley.
Komitean tavoitteina oli levittää ja edistää rotuhygieenistä tietämystä sekä tietoa perinnöllisyydestä ja sen tärkeydestä kansan kohtaloon. Lisäksi tavoitteena oli edistää geneettisesti paremman väestöaineksen lisääntymistä.
Toiminta

Komitea järjesti tutkimuksen, jossa tarkasteltiin 23 000 suomenruotsalaisen terveyttä, etenkin mielisairauksien ja tuberkuloosin osalta, sekä ravitsemus- ja asuinoloja.
Komissio jakoi palkintoja terveille vähintään neljä lasta synnyttäneille äideille, jotka polveutuivat terveistä ruotsalaisista perheistä.
Vaikutus

Florinin komitean olemassaolon on katsottu epäsuorasti vaikuttaneen siihen, että Lääkäriliitto päätti vuonna 1913, että maahan ei tarvita erillistä eugeniikkayhdistystä, vaikka moniin muihin maihin sellaisia perustettiin.
Aiheesta muualla

https://av-arkki.fi/fi/uutiset/dividualindividual/ , AV-arkki, uutiset, taiteilija Marjo Levlinin installaatio 'Dividual Individual'
ABS

ABS tarkoittaa muun muassa seuraavia asioita:
engl. action battle system (ABS), toimintapelien toiminnallisuus
akryylinitriilibutadieenistyreeni (ABS), muovilaji
Alternative Bank Schweiz (ABS), sveitsiläinen pankki
American Bureau of Shipping (ABS), yhdysvaltalainen laivojen luokituslaitos
engl. auto blowback system (ABS), aseen lukon sulkumekanismi
itseisarvo (engl. absolute value, abs), matematiikan termi
lukkiutumattomat jarrut (ABS-jarrut, engl. anti-lock braking system), ajoneuvojen lukkiutumaton jarrujärjestelmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ABS”, voi hakea sivunnimihaulla, laajalla sivunnimihaulla tai tekstihaulla.
Ahvenlampi (Kinnula)

| Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°15′38″N, 24°52′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  ei laskuojaa 
Järvinumero:  14.455.1.007
Mittaustietoja
Pinnankorkeus:  182,8 m  
Pituus:  220 m  
Leveys:  180 m  
Rantaviiva:  0,584 km  
Pinta-ala:  2,317 ha  
Tilavuus:  0,0001335 km³ 
Keskisyvyys:  5,76 m  
Suurin syvyys:  11,7 m  
Saaria:  ei saaria 
 fiAhvenlampi 
Ahvenlampi  on Keski-Suomessa Kinnulassa  Jäpänrannan lähellä sijaitseva lampi.
Maantietoa

Lampi on 220 metriä pitkä, 180 metriä leveä, ja sen pinta-ala on 2,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 133 500 kuutiometriä. Sen keskisyvyys on 5,8 metriä ja suurin syvyys on 11,7 metriä. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Nurkkapuron valuma-alueeseen (14.455) se kuuluu. Lammen vedenpinnan korkeus on 182,8 metriä mpy.
Felix Teraste

Felix-Karl Teraste (15. marraskuuta 1942 Helsinki – 3. tammikuuta 2016 Helsinki) oli suomalainen lapsinäyttelijä. Hän näytteli kahdessa elokuvassa. Hannu Lemisen ohjauksessa Lähellä syntiä (1955) hän näytteli Juhana Kaskea ja sai arvostelussa kehut Juha Nevalaiselta, että hän on lupaava ja osaava lapsinäyttelijä. Toinen rooli hänellä oli Veikko Itkosen elokuvassa Rakastin sinua, Hilde (1954), jossa hän näytteli Volmaria lapsena. Myöhemmin hän oli ääniassistenttina elokuvassa Hyvästi ennen aamua (1989).
Akseli Kokkonen

Akseli Kokkonen
Akseli Ensio Kokkonen (ent. Pumpanen ; s. 27. helmikuuta 1984 Oslo, Norja) on norjalaissuomalainen, Suomea ja Norjaa edustanut uransa lopettanut mäkihyppääjä.
Nuorten maailmanmestaruuskilpailuista Kokkosella on kaksi maailmanmestaruutta joukkuemäestä vuosilta 2001 ja 2002. Normaalimäen kilpailussa hän sijoittui viidenneksi vuonna 2002.
Mäkihypyn maailmancupissa Kokkonen osallistui Suomen joukkueessa 46 kilpailuun ja sijoittui viisi kertaa henkilökohtaisessa kilpailussa kymmenen parhaan joukkoon. Paras sijoitus on viides sija Kuusamosta marraskuussa 2003. Kaudella 2003–2004 hän sijoittui maailmancupin kokonaiskilpailussa sijalle 19. Kesällä 2003 hän sijoittui mäkihypyn kesä-GP:ssä toiseksi.
Suomen-mestaruuskilpailuissa hän on voittanut hopeaa suurmäestä vuonna 2004 ja pronssia normaalimäestä vuonna 2003. Lokakuussa 2009 hän voitti Norjan mestaruuden muovimäessä.
Kokkonen muutti kesällä 2007 Norjaan ja haki Norjan kansallisuutta. Keväällä 2009 hänet valittiin kaudeksi 2009–2010 Norjan Continental Cup -maajoukkueeseen. Kokkonen kilpaili joulukuussa 2009 maailmancupissa Lillehammerin osakilpailussa Norjan kansallisessa ryhmässä ja tammikuussa 2010 Sapporossa.
Kokkonen on Miss Suomeksi 2010 valitun Viivi Pumpasen serkku.
Aiheesta muualla

Viralliset kotisivut (Arkistoitu – Internet Archive) (englanniksi)
Flaglerin piirikunta

Flaglerin piirikunta (engl. Flagler County) on Yhdysvaltojen Floridan osavaltiossa sijaitseva piirikunta. Sen väkiluku oli 115 081 vuonna 2019. Piirikunnan hallintokeskus on Bunnellin kaupunki. Piirikunta perustettiin 28. huhtikuuta 1917.
Aiheesta muualla

Kuvia tai muita tiedostoja aiheesta Flaglerin piirikunta Wikimedia Commonsissa
Akseli Kouki

| Akseli Kouki> Henkilötiedot |
| --- | --- |
Syntynyt: 1997 (ikä 26–27)
Ammatti:  näyttelijä
Näyttelijä
Aktiivisena:  2017–
Merkittävät roolit:   Salo (Tuntematon sotilas)  Ville Peltonen (95)  Santeri Valkjärvi (Syke) 
Aiheesta muualla
IMDb 
Elonet
Akseli Kouki (s. 1997) on suomalainen näyttelijä. Hän on näytellyt muun muassa elokuvissa Tuntematon sotilas ja 95 sekä televisiosarjassa Syke.
Kouki kirjoitti ylioppilaaksi Kerttulin lukiosta keväällä 2017. Hän on opiskellut elokuva- ja tv-näyttelemistä Dublinissa Bow Street Academyssa, josta hän valmistui vuonna 2019. Hänen isänsä on näyttelijä-ohjaaja Mikko Kouki ja äitinsä kirjailija Niina Repo. Suomen ja Irlannin lisäksi Akseli Kouki on asunut Chilessä.
Aiheesta muualla

Akseli Kouki Internet Movie Databasessa. (englanniksi)
Akseli Kouki Elonetissä.
Aero the Acro-Bat

| Aero the Acro-Bat |
| --- | --- |
Kehittäjä:  Iguana Entertainment Atomic Planet
Julkaisija:  Sunsoft  Metro 3D/Zoo Digital
Jakelija:  Nintendo eShop
Pelisarja:  Aero the Acro-Bat
Julkaistu:  SNESNA lokakuu 1993EU 1993 Mega DriveNA 1. elokuuta 1993EU lokakuu 1993 Game Boy AdvanceNA 14. toukokuuta 2002 Sega SaturnNA 1996JP 20. joulukuuta 2002EU 3. lokakuuta 2003 Virtual ConsoleNA 26. heinäkuuta 2010EU 23. heinäkuuta 2010
Lajityyppi:  tasohyppely
Pelimuoto:  yksinpeli
Alusta:  Super Nintendo Entertainment System, Sega Mega Drive, Game Boy Advance, Virtual Console
Jakelumuoto:  Pelimoduuli ja digitaalinen lataus
Lisää peliartikkeleitaVideopelien teemasivulla
Infobox OK : 
Aero the Acro-Bat on Iguana Entertainmentin kehittämä ja Sunsoftin vuonna 1993 julkaisema tasohyppelypeli. Se on julkaistu Super Nintendo Entertainment Systemille, Sega Mega Drivelle, Game Boy Advancelle ja Virtual Consolelle.
Pelaaminen

Pelin tasot ovat tyypillisiä 2D-tasohyppelykenttiä. Läpäistääkseen tason pelaajan täytyy suorittaa tiettyjä tehtäviä. Esimerkkitehtäviä ovat: vanteen läpi hyppiminen, ajaminen vuoristoradassa ja tason päällä hyppely, kunnes se katoaa. Pelissä on neljä maailmaa ja kaikissa on viisi kenttää.
Aero voi hyökätä ampumalla tähtiä tai iskemällä ilmasta pääpuskulla.
Juoni

Sonic the Hedgehogin innoittama Aero the Acro-Bat on punainen lepakko, joka elää ja työskentelee sirkuksessa. Hänen täytyy puolustaa sirkusta Edgar Ektorilta, joka on ilkeä ex-klovni, joka ennen työskenteli samassa sirkuksessa ja haluaa sulkea sen nyt lopullisesti. Aero joutuu myös työskentelemään hänen partnerinsa, Zero the Kamikaze Squirrelin kanssa.
Vastaanotto

Hahmo Aero sai suosiota sen verran, että Sunsoft piti sitä maskottinaan.
Electronic Gaming Monthly palkitsi Aero the Acro-Batin parhaaksi uudeksi hahmoksi vuonna 1993.
Allgame - 3/5
IGN - 7.9/10
Aiheesta muualla

Aero the Acro-Bat MobyGamesissa (englanniksi)
Aero the Acro-Bat SNES Play-through YouTubessa
First Touch Games

First Touch Games Ltd on vuonna 2011 Oxfordissa perustettu peliyhtiö, joka tuottaa pääosin jalkapalloaiheisia mobiilipelejä. Ennen yhtiön perustamista First Touch Games oli Exientin alainen tiimi.
First Touch Games on tunnettu etenkin jalkapalloaiheisista peleistään, kuten First Touch Soccereista (FTS), Dream League Soccerista ja Score! World Goalsista, jossa on pelattavana yli tuhat oikeata jalkapallomaalia. Yhtiön yksi ensimmäisistä peleistä, X2 Gamesin kanssa tehty First Touch Soccer oli ensimmäisiä iOS-laitteille suunnattuja jalkapallopelejä. Yhtiön mukaan sen pelit ovat yksiä suosituimpia App Storen peleistä. Yhtiön arvioitu arvo on 28 miljoonaa dollaria. Yhtiön kirjanpidon mukainen nettovarallisuus on vuoden 2014 taseessa 4,9 miljoonaa puntaa (n. 7 miljoonaa euroa).
Yhtiön mukaan Score! World Goals -peliä on ladattu Google Playsta 10 miljoonaa kertaa ja on TOP10 -urheilupeli yli 50 eri maassa. Score! sai vuonna 2012 TIGA-palkinnon vuoden 2012 parhaana casual-videopelinä. Yhtiön mukaan Dream League Soccer on App Storen TOP10 -urheilupeli kahdeksassa eri maassa ja suosituin simulaatiopeli Etelä-Koreassa.
Yhtiön pelejä > First Touch Soccer

First Touch Soccer on First touch Gamesin kehittämä jalkapallopelisarja iOS-laitteille. Pelistä oli maaliskuussa 2015 julkaistu kolme versiota.
Yhtiön pelejä > First Touch Soccer > First Touch Soccer 2014

First Touch Soccer 2014 eli FTS 14 on peliyhtiö First Touch Gamesin vuonna 2013 julkaisema jalkapalloaiheinen videopeli. Sen seuraaja on vuonna 2014 ilmestynyt First Touch Soccer 2015. FTS 14 on arvosteltu parhaaksi peliksi yli 20 maassa ja parhaaksi urheilupeliksi yli 50 maassa. Pelin suosituin pelimuoto on managerimoodi, jossa pelaaja saa valita itselleen joukkueen manageroitavaksi esim. Bundesliigasta. Mikäli pelaaja onnistuu manageroimansa joukkueen peräsimessä, saattaa hän päästä paremman joukkueen valmentajaksi. Pelissä voi myös pelata ystävyysotteluita, muokata joukkueita tai pelata pelaajan uraa, jos ostaa oikealla rahalla tai pelin rahalla VIP-passin. Pelissä on mahdollista pelata monella seura-, maa- ja tähdistöjoukkueilla. Peli on saatavilla iOS-laitteille.
Yhtiön pelejä > First Touch Soccer > First Touch Soccer 2015

First Touch Soccer 2015 eli FTS 15 on peliyhtiö First Touch Gamesin joulukuussa 2014 julkaisema jalkapalloaiheinen videopeli. FTS 15 on First Touch Soccer 2014:n seuraaja. Pelin idea on sama kuin edeltäjässään. Managerimoodissa pelaaja valitsee joukkueen, jota hän manageroi, oikeista liigoista, kuten Bundesliigasta tai Serie A:sta. Jos pelaajan joukkue menestyy hyvin, saattaa pelaaja päästä paremman joukkueen manageriksi. Pelissä on myös mahdollista muokata joukkueita ja pelata ystävyysotteluita sekä turnauksia, mikäli pelaaja ostaa joko oikealla tai pelin rahalla VIP-passin. FTS 15 on saatavilla iOS-pohjaisille laitteille. Sen grafiikkoja on paranneltu edellisestä versiosta.
Yhtiön pelejä > Dream League Soccer

Dream League Soccer on First Touch Gamesin 12. elokuuta 2011 ensimmäistä kertaa julkaisema jalkapalloaiheinen videopeli Androidille ja iOSille. Pelissä pelaaja rakentaa itselleen oman jalkapallojoukkueen oikeista pelaajista. Myös vanhoja legendoja tai itse keksimiään pelaajia voi ottaa joukkueeseen uudemman päivityksen ansiosta.
Pelaaja saa nimetä joukkuetta ja vaihtaa sen pelipaitaa rajattomasti. Pelissä pelaajia voi myös kehittää ja treenata. Pelin tarkoituksena on nousta ylimpään sarjaan eli All-Star Cupiin. Myös stadioniaan voi parantaa pelivaluutalla. Lisää pelivaluuttaa saa muiden pelien tapaan ostamalla oikealla rahalla tai katsomalla ilmaisia pelitrailereita.
Yhtiön pelejä > Score! World Goals

Score! World Goals on peliyhtiö First Touch Gamesin 15. toukokuuta 2012 julkaisema jalkapalloaiheinen videopeli. Peli on saatavilla iOSille ja Androidille. Se sai vuonna 2012 TIGA-palkinnon vuoden 2012 parhaana casual-videopelinä.
Pelissä on tarkoitus tehdä oikeissa jalkapallopeleissä tehtyjä maaleja pyyhkäisemällä näyttöruutua. Kun näyttoruutua pyyhkäistään, pelaaja joko potkaisee tai syöttää. Nykyisessä päivityksessä eli versiossa 2.72 on 1 140 oikeasti tehtyä maalia ympäri maailmaa eri vuosikymmeniltä. Pelissä on niin sanottuja paketteja, jotka sisältävät tietyn liigan tai tiettyjen kisojen maaleja, joita on aina 20 kappaletta kutakin kolmea vaikeustasoa kohden. Kaksi ensimmäistä vaikeustasoa ovat käytännössä samanlaisia, mutta kolmannessa vaikeustasossa eli Bonus-tasossa pelikuvioa on muutettu jollakin tavalla hieman haastavammaksi tai hienommaksi.
Pelin aiemman päivityksen nimi oli Score! Classic Goals. Pelissä on myös päivittäinen maalihaaste (Daily Goal Challenge), jossa pelaajan täytyy saada yksi pelistä valittu maali tehtyä jokaisella kolmella vaikeustasolla. Peliä voi pelata myös moninpelinä.
Yhtiön pelejä > Score! Hero

Score! Hero on First Touch Gamesin 5. elokuuta 2015 julkaisema jalkapalloaiheinen mobiilipeli. Peli on saatavilla iOSille sekä Androidille. [lähde? ]
Score! Hero muistuttaa toista First Touch Gamesin peliä Score! World Goalsia siten, että kummassakin päämääränä on saada aikaan maaleja pyyhkäisemällä näyttöruutua. Erona World Goalsiin on kuitenkin se, että Herossa pelaajalla on pelissä hahmo, jota hän yrittää nostaa nuoresta lupauksesta suurtähdeksi pelaamalla eri tasoja, joissa hänen pitää onnistua. Pelissä on yli 500 tasoa. Pelaaja voi itse päättää hahmon nimen ja ulkonäön.
Kuten monissa muissa peleissä, myös Score! Herossa voi ostaa peliin muun muassa energiaa oikealla rahalla. Ilman energiaa ei voi pelata, mutta energia latautuu itsestään hetken kuluttua.
Aiheesta muualla

Virallinen nettisivu  (englanniksi)
2010 FIFA World Cup South Africa (videopeli)

| 2010 FIFA World Cup South Africa |
| --- | --- |

Kehittäjä:  EA Canada HB Studios (Wii, PSP)
Julkaisija:  EA Sports
Jakelija:  App Store
Pelisarja:  FIFA World Cup
Julkaistu:  NA 27. huhtikuuta 2010AUS 29. huhtikuuta 2010EU 30. huhtikuuta 2010KO 4. toukokuuta 2010 (Wii)JP 13. toukokuuta 2010iOS NA 28. kesäkuuta 2010
Lajityyppi:  urheilupeli
Pelimuoto:  yksinpeli moninpeli
Ikäluokitus:  Apple: 4+ ESRB: E  Virheellinen ESRB-arvo OFLC: G PEGI: 3
Alusta:  PlayStation 3 Wii PlayStation Portable Xbox 360 iOS Java ME
Jakelumuoto:  DVD, Blu-ray, optinen levy, UMD
Lisää peliartikkeleitaVideopelien teemasivulla
Infobox OK  : 
2010 FIFA World Cup South Africa on EA Canadan kehittämä ja EA Sportsin julkaisema jalkapalloaiheinen urheilupeli, joka on julkaistu huhtikuussa 2010.
Pelin aiheena on jalkapallon maailmanmestaruuskilpailut 2010. Pelissä on yhteensä 199 jalkapallomaajoukkuetta ja kaikki kisojen stadionit.
Vastaanotto

Peli on saanut GameSpotin arvostelussa arvosanaksi 8.5/10. Arvostelussa kehuttiin hyväksi realismia, visuaalisuutta ja animaatiota, sekä vaikeustasojen ja ohjaus-optioiden soveltuvuutta kaiken tasoisille pelaajille. Arvostelussa moitittiin verkkopelioptioita ja pienikin lagi pilaa pelin, sekä pitkiä latausaikoja otteluiden välillä.
Peli on saanut IGN:n arvostelussa arvosanaksi 8.3/10.
Aiheesta muualla

2010 FIFA World Cup South Africa MobyGamesissa (englanniksi)
Flaggberget

Flaggberget on Siuntiossa Uudellamaalla sijaitseva kukkula. Kukkula on tunnettu sen päällä sijaitsevista neljästä pronssikautisesta hautaröykkiöstä eli hiidenkiukaasta. Lisäksi siuntiolaiset ovat ennen polttaneet Flaggbergetin huipulla helluntai- ja juhannuskokkoja. Näihin rientoihin osallistui myös aikanaan Aleksis Kivi asuessaan Siuntiossa.
Flaggbergetin haudat on lain suojaama kiinteä muinaisjäännös.